BASES REGULADORAS POLAS QUE SE CONVOCA O CONCURSO DE ENTROIDO 2020
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 11/02/2020)

Por decreto da Alcaldia do 05 de febreiro de 2020, aprobáronse as bases reguladoras polas que se convoca o Concurso de Entroido 2020, e se ordena a súa publicación no BOP. Regulación dos premios con motivo do Concurso de Entroido do ano 2020, organizado polo Concello de Pontecesures. As inscricións das categorías “Grupos” e “Comparsas” poderán realizarse ata as 14.00 horas do venres 21 de febreiro nas Oficinas do Concello. Tamén poderán formalizarse as inscricións o mesmo día do concurso para as categorías “Individual” e “Parella”, das 16 h. ata as 17.15 h. A partir das 17.15 h. péchase o prazo de inscrición. Para participar no concurso de comparsas é preciso aportar a seguinte documentación: Solicitude de inscrición segundo modelo no que debe figurar o nome dos participantes (individuais e parellas), número de membros que conforman os grupos/comparsas que a compoñen, Nome, DNI, enderezo e teléfono do/da representante (de non ser unha asociación constituída); ou Nome, CIF, enderezo e teléfono no caso de ser unha asociación legalmente constituída. Establécense catro categorías principais: Como condición indispensable, todos os participantes no concurso deberán desfilar no pasarrúas. Os inscritos só poderán participar nunha categoría e só terán opción a un premio. Os disfraces gañadores de anos pasados non poderán volver a competir. Todos os inscritos aceptan as condicións establecidas nas presentes bases. O importe total dos premios destinados aos/ás participantes nos actos programados con motivo do Entroido distribuiranse segundo os seguintes criterios: Todos os disfraces participantes (individuais, parellas, grupos e comparsas) concentraranse o domingo 23 de febreiro a partir das 17 h na Rúa Portarraxoi (esquina Rúa Ullán), dende onde sairá ás 17.30 h. O Desfile de Entroido, pasará pola rúa San Lois, Travesía da Estación, rúa Rosalía de Castro, rúa Sagasta e rematará na Plazuela. O Xurado acompañará o desfile para ter tempo de valorar ós participantes. O percorrido poderá sufrir modificacións, notificándollo antes da saída ós participantes. A entrega de premios farase na Plazuela ao remate do desfile. Os que resulten gañadores do concurso deberán recoller eles mesmos o premio ataviados co disfraz que lles valeu o devandito premio, e no momento da entrega un adulto que se identificará cun DNI orixinal os acompañará para firmar o recibín correspondente. O fallo do xurado será inapelable e poderá declarar premios desertos se o considera oportuno. En caso de choiva, o concurso trasladarase ao polideportivo Municipal. O Xurado estará integrado por persoas alleas ó Concello de Pontecesures, excepto a figura do secretario, quen terá voz, pero non voto á hora de dar puntuacións. O secretario será quen levante acta das puntuacións emitidas polo xurado para emitir o seu fallo cos gañadores/as deste concurso O xurado ten liberdade absoluta para xulgar aos participantes nas diferentes modalidades a concursar e, en consecuencia conceder os premios que avalan estas bases, e en todo caso, pode declarar deserto un ou varios premios, no caso de falta de méritos de valoración claros e específicos, como de dificultade, orixinalidade, ou calidade, así como pola escasa participación nalgunha das categorías, ou calquera circunstancia que sexa relevante de penalización. Asdo.—Juan Manuel Vidal Seage. Alcalde-Presidente do Concello de Pontecesures. (Documento asinado dixitalmente, na data indicada á marxe)